रोहित शर्मा के बतौर ओपनर सबसे तेज 2 हजार रन; देखिए टॉप रिकॉर्ड्स
India vs West Indies Test Record Kohli Returns with 87 Runs, Breaks Records! भारत और वेस्टइंडीज के बीच टेस्ट सीरीज का दूसरा मुकाबला खेला जा रहा है। यह दोनों टीमों के बीच 100वां टेस्ट भी है।
भारत और वेस्टइंडीज के बीच टेस्ट सीरीज का दूसरा मुकाबला खेला जा रहा है। यह दोनों टीमों के बीच 100वां टेस्ट भी है। अपना 500वां इंटरनेशनल मुकाबला खेल रहे कोहली 87 रन बनाकर नॉट आउट लौटे। वह इंटरनेशनल क्रिकेट में सबसे ज्यादा रन बनाने वाले 5वें बैटर बन गए। उन्होंने जैक कैलिस को पीछे छोड़ा।
कोहली के अलावा युवा यशस्वी जायसवाल और भारतीय कप्तान रोहित शर्मा ने पहले दिन एक-एक रिकॉर्ड बनाया। मैच के ऐसे ही टॉप-4 रिकॉर्ड्स आगे स्टोरी में हम जानेंगे...
1. इंटरनेशनल क्रिकेट के टॉप-5 स्कोरर में शामिल हुए विराट
विराट कोहली दूसरे टेस्ट के पहले दिन 87 रन बनाकर नॉट आउट रहे। इस पारी के साथ उनके इंटरनेशनल क्रिकेट में 25,548 रन पूरे हो गए हैं। वह इंटरनेशनल क्रिकेट में सबसे ज्यादा रन बनाने वाले बैटर्स में 5वें नंबर पर पहुंच गए। उन्होंने साउथ अफ्रीका के दिग्गज ऑलराउंडर जैक कैलिस को पीछे छोड़ा। कैलिस के नाम 519 मैच में 25,534 रन हैं।
कोहली से आगे चौथे नंबर पर श्रीलंका के महेला जयवर्धने हैं, उनके नाम 652 मैच में 25,957 रन हैं। सचिन तेंदुलकर के नाम सबसे ज्यादा रन बनाने का रिकॉर्ड है, उन्होंने 34,357 रन बनाए हैं।
2. रोहित के बतौर ओपनर 2 हजार टेस्ट रन पूरे, भारतीयों में सबसे तेज
रोहित शर्मा के टेस्ट क्रिकेट में बतौर ओपनर 2 हजार रन पूरे हो गए। वह 40 पारियों में ही इस मुकाम तक पहुंच गए। सबसे कम पारियों में ऐसा करने वाले भारतीय ओपनर्स में रोहित ने राहुल द्रविड़ और वीरेंद्र सहवाग की बराबरी की। दोनों ही बैटर्स ने 40-40 पारियों में ओपनिंग करते हुए 2000 रन पूरे किए थे।
3. 500 इंटरनेशनल मैच खेलने वाले 10वें खिलाड़ी बने कोहली
भारत के बैटर विराट कोहली ने वेस्टइंडीज के खिलाफ टेस्ट मैच शुरू होते ही अनोखा मुकाम हासिल किया। वह तीनों फॉर्मेट मिलाकर 500 इंटरनेशनल मैच खेलने वाले दुनिया के 10वें खिलाड़ी बने। कोहली ने 111 टेस्ट के अलावा 274 वनडे और 115 टी-20 भी खेले हैं। विराट से पहले 6 बैटर्स और 3 ऑलराउडंर्स ही 500 से ज्यादा इंटरनेशनल मैच खेल सके।
4. शुरुआती 2 पारियों में भारत के तीसरे टॉप स्कोरर बने यशस्वी
युवा ओपनर यशस्वी जायसवाल टेस्ट की शुरुआती दो पारियों में सबसे ज्यादा रन बनाने वाले भारतीय खिलाड़ियों में तीसरे नंबर पर पहुंच गए। उन्होंने पहले टेस्ट में 171 रन बनाए थे और अब दूसरी पारी में 57 रन बनाकर आउट हुए। इस तरह उनके शुरुआती 2 पारियों में 228 रन हो गए।
शुरुआती 2 पारियों में यशस्वी से ज्यादा रन भारत से सौरव गांगुली (267 रन) और रोहित शर्मा (288 रन) ही बना सके। इस मामले में यशस्वी ने शिखर धवन (210 रन), पृथ्वी शॉ (204 रन), सुरेश रैना (182 रन) और राहुल द्रविड़ (179 रन) को पीछे छोड़ा।
भारत-वेस्टइंडीज टेस्ट की ये खबरें भी पढ़ें...
दूसरे टेस्ट के पहले दिन भारत ने 288 रन बनाए 
टीम इंडिया ने वेस्टइंडीज के खिलाफ सीरीज के दूसरे टेस्ट की पहली पारी में मजबूत शुरुआत की है। पहले दिन का खेल खत्म होने तक भारत ने चार विकेट पर 288 रन बना लिए हैं। 500वां इंटरनेशनल मुकाबला खेल रहे विराट कोहली ने अर्धशतकीय पारी खेली, वह 87 रन बनाकर नॉट आउट रहे। उनके साथ रवींद्र जडेजा 36 रन बनाकर नॉट आउट रहे। पढ़ें पूरी खबर...
यशस्वी को जीवनदान, एथनाज ने टपकाया आसान कैच
भारत-वेस्टइंडीज 100वें टेस्ट का पहला दिन रोमांच से भरा रहा। इस दिन टीम इंडिया की ओर से यशस्वी जायसवाल, रोहित शर्मा और विराट कोहली जैसे दिग्गज बल्लेबाजों की आकर्षक बल्लेबाजी देखने को मिली, तो वारिकन और गेब्रियल जैसे कैरेबियाई गेंदबाजों ने रोहित शर्मा और अजिंक्य रहाणे के स्टंप्स भी बिखेरे। साथ ही करियर का 500वां इंटरनेशनल मुकाबला खेल रहे विराट कोहली ने कमाल की कवर ड्राइव लगाई। पढ़ें पूरी खबर...